text: Esbjerg fB fortsat uden sejr
  31 august 2014 kl. 14.56
  EfB var på en svær mission ude mod FC Midtjylland i dag. Missionen viste sig også at være for svær.
  Det blev til et nederlag på 2-0 til Esbjerg, som aldrig var rigtig tæt på pointene.
  Kampens første mål faldt efter 12 minutter af første halvleg, da FC Midtjyllands forsvarsspiller Jim Larsen fik for god plads ved et hjørnespark.
  Esbjerg gav fra anden halvlegs start debut til den nye svenske angriber Robin Söder. Men i stedet var det FC Midtjyllands Marco Larsen, der mod kampens slutning lukkede kampen til 2-0.
  Esbjerg er med nederlaget fortsat under stregen og har fortsat første sejr til gode. Næste kamp for Esbjerg er hjemme mod FC Vestsjælland den 14. september.
  